**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Mestského súdu Bratislava III, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **17.08.2023 - Miestny úrad Bratislava-Ružinov**

**Prítomní členovia predstavenstva**:

Ing. Richard Bednár, PhD, MBA - predseda predstavenstva

Ing. Martin Patoprstý - člen predstavenstva

Mgr. et. Mgr. Marek Machata – člen predstavenstva

**Prítomní za dozornú radu: -**

**Prítomní za CULTUS Ružinov, a.s.: -**

**Hostia: -**

P. Bednár, predseda predstavenstva (ďalej aj ako „PP“) na úvod privítal všetkých prítomných na zasadnutí predstavenstva. PP oboznámil prítomných s navrhovaným programom podľa pozvánky:

Program:

1. Dohoda Mystik

2. Informácia k podujatiam

3. Aktuálny vývoj finančnej situácie

4. Žiadosti

5. Rôzne

Za zapisovateľa bol navrhnutý p. Richard Bednár.

Hlasovanie:

Za: 3

Proti: 0

Zdržal sa: 0

Návrh bol prijatý.

PP dal následne hlasovať o návrhu programu ako celku.

Program:

1. Dohoda Mystik

2. Informácia k podujatiam

3. Aktuálny vývoj finančnej situácie

4. Žiadosti

5. Rôzne

Hlasovanie:

Za: 3

Proti: 0

Zdržal sa: 0

Program bol prijatý.

**Bod č. 1. – Dohoda Mystik**

PP informoval o stretnutiach s p. Urbanovou z Agentúry Mystik a o predbežnej dohode, ktorá nastala v rámci odohratia predstavení a odovzdania inventáru do spoločnosti CULTUS Ružinov. Prebehla diskusia a PP pošle finálnu verziu dohody emailom na hlasovanie per rollam.

**Bod č. 2 – Informácia k podujatiam**

PP zhodnotil podujatia za prvý polrok 2023. Následne prebehla diskusia. Predstavenstvo pozitívne zhodnotilo všetky podujatia a vyzdvihlo dve z nich - Hrdinov v Ružinove a Ahoj sused.

**Bod č. 3 – Aktuálny vývoj finančnej situácie**

PP informoval predstavenstvo o negatívnom vývoji finančnej situácie spôsobenej najmä vysokými nákladmi na energie. Len za dve budovy (DK Ružinov a SD Nivy) bol nárast na teplo a teplú vodu z 58 000 € v 1. polroku 2022 na 139 000 € v rovnakom období za 2023, čo je nárast o 81 000 € len za prvý polrok. Zároveň sa prvý polrok museli vymieňať viaceré svetlá z dôvodu technického opotrebenia (Malá sála v DK Ružinov a baletka v SD Prievoz). V SD Prievoz po rekonštrukcii 1/3 strechy začala zatekať zvyšná časť strechy, čím znefunkčnila 4 kancelárie, ktoré sa momentálne nedajú prenajať. PP taktiež informoval o potrebe prijať nových zamestnancov, nakoľko niektoré pozície nie sú obsadené. Príkladom je chýbajúci vrátnik v SD Trávniky, kde často voláme políciu, aby z budovy dostala von bezdomovcov a drogovo závislých. Následne prebehla diskusia, pri ktorej sa navrhli krátkodobé a dlhodobé opatrenia.

Predstavenstvo zároveň poverilo PP pripraviť vyčíslenie aktuálnych nákladov za energie, ľudí a najnutnejšie opravy na rok 2023 a plán opráv na roky 2024 a 2025, ako aj sumarizáciu vývoja rozpočtu CULTUS Ružinov od roku 2014.

**Bod č. 4 – Žiadosti**

Uznesenie č.17.08.2023/1.: *Predstavenstvo schvaľuje žiadosť Mgr. Dagmar Halo Kollárová riaditeľky Domova dôchodcov Pažítková 2, Bratislava zo dňa 15.06.2023 o bezplatný prenájom priestorov v DK Ružinov m.č.271 na obdobie 25.09.2023 – 28.09.2023.*

Hlasovanie :

Za: 3

Proti: 0

Zdržal sa: 0

Uznesenie bolo prijaté.

**Bod č. 5 – Rôzne**

PP informoval o prebiehajúcej kontrole zo strany VŠzP.

**Hlasovanie ,, per rollam“**

Uznesenie “per rollam” 09.08.2023 / 1.: *Predstavenstvo schvaľuje zmluvu o reklame so spoločnosťou YIT Slovakia, a.s.s.*

Hlasovanie:

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 09.08.2023 / 2.: *Predstavenstvo schvaľuje VO – Modernizácia výmenníkovej stanice v SD Nivy.*

Hlasovanie:

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 09.08.2023 / 3.: *Predstavenstvo schvaľuje Výzvu – Zabezpečenie ozvučenia, osvetlenia a pódia so zastrešením na Ružinovských hodových slávnostiach 2023..*

Hlasovanie:

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 10.08.2023 / 1.: *Predstavenstvo schvaľuje výšku nájmu exteriéru. Kalkulácia interiéru a služieb podľa aktuálne platného cenníka Spoločnosti CULTUS Ružinov, a.s.*

Hlasovanie:

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 14.08.2023 / 1.: *Predstavenstvo schvaľuje kalkuláciu Symfónia umenia – raut, dňa 01.09.2023.*

Hlasovanie:

*Za:* 3

*Proti:* 0

*Zdržal sa:* 0

Uznesenie bolo prijaté

**Termín ďalšieho stretnutia predstavenstva – v druhej polovici septembra**

Termín ďalšieho stretnutia predstavenstva bol predbežne určený na druhú polovicu augusta.

PP poďakoval všetkým za účasť na stretnutí predstavenstva a stretnutie ukončil.

***Ing. Richard Bednár, PhD, MBA***

***predseda predstavenstva***

***Ing. Martin Patoprstý***

***člen predstavenstva***

***Mgr. et. Mgr. Marek Machata***

***člen predstavenstva***

V Bratislave dňa 17.8.2023

Zapísal: Ing. Richard Bednár, PhD., MBA